ประกาศกระทรวงการคลังเรื่องออกใช้เหรียญกษาปณ์ที่ระลึกสมเด็จพระนางเจ้าสิริกิติ์พระบรมราชินีนาถ เฉลิมพระชนมพรรษา ๗๕ พรรษา๑๒ สิงหาคม ๒๕๕๐พ.ศ. ๒๕๕๐[๑] ด้วยกระทรวงการคลังได้จัดทำเหรียญกษาปณ์ที่ระลึกเนื่องในโอกาสที่สมเด็จพระนางเจ้าสิริกิติ์พระบรมราชินีนาถ ทรงเจริญพระชนมพรรษา ๗๕ พรรษา ในวันที่ ๑๒ สิงหาคม ๒๕๕๐ ออกใช้ตามกฎกระทรวงกำหนดลักษณะของเหรียญกษาปณ์ที่ระลึกสมเด็จพระนางเจ้าสิริกิติ์พระบรมราชินีนาถเฉลิมพระชนมพรรษา ๗๕ พรรษา ๑๒ สิงหาคม ๒๕๕๐ พ.ศ. ๒๕๕๐ คือ๑.เหรียญกษาปณ์ทองคำราคาหนึ่งหมื่นหกพันบาทหนักเหรียญละ๑๕ กรัมลักษณะ เป็นเหรียญกษาปณ์ขัดเงาวงขอบนอกมีเฟืองจักรขนาด เส้นผ่าศูนย์กลาง๒๖ มิลลิเมตรลวดลาย ด้านหน้ากลางเหรียญมีพระรูปสมเด็จพระนางเจ้าสิริกิติ์ พระบรมราชินีนาถ ทรงผินพระพักตร์ทางเบื้องขวาทรงราชศิราภรณ์เพชร พระกุณฑลเพชรและทรงสร้อยพระศอเพชร ทรงฉลองพระองค์ผ้าไทยปักลายทรงสายสะพายและประดับดาราแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์พระอังสาเบื้องซ้ายประดับเหรียญรัตนาภรณ์ รัชกาลที่ ๙ ชั้นที่ ๑ภายในวงขอบเหรียญเบื้องล่างมีข้อความว่า สมเด็จพระนางเจ้าสิริกิติ์พระบรมราชินีนาถ ริมขอบเหรียญโดยรอบประดับด้วยลายก้านต่อดอกใบเทศด้านหลังกลางเหรียญมีอักษรพระนามาภิไธย สก ไขว้ภายใต้พระมหามงกุฎและมีลายก้านต่อดอกใบเทศประดับบนดารารัศมีโดยรอบภายในวงขอบเหรียญเบื้องบนมีข้อความว่าเฉลิมพระชนมพรรษา ๗๕ พรรษา ๑๒ สิงหาคม ๒๕๕๐ เบื้องล่างมีข้อความบอกราคาว่า ๑๖๐๐๐ บาท และข้อความว่า ประเทศไทย๒.เหรียญกษาปณ์ทองคำราคาหนึ่งหมื่นหกพันบาทหนักเหรียญละ ๑๕ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๒๖ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑๓.เหรียญกษาปณ์เงิน ราคาแปดร้อยบาทหนักเหรียญละ ๒๒ กรัมลักษณะ เป็นเหรียญกษาปณ์ขัดเงาวงขอบนอกมีเฟืองจักรขนาด เส้นผ่าศูนย์กลาง๓๕ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑ เว้นแต่มีข้อความบอกราคาว่า๘๐๐ บาท๔.เหรียญกษาปณ์เงิน ราคาแปดร้อยบาทหนักเหรียญละ ๒๒ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๕ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑เว้นแต่มีข้อความบอกราคาว่า ๘๐๐ บาท๕.เหรียญกษาปณ์โลหะสีขาว(ทองแดงผสมนิกเกิล) ราคายี่สิบบาทหนักเหรียญละ ๑๕ กรัมลักษณะ เป็นเหรียญกษาปณ์ขัดเงาวงขอบนอกมีเฟืองจักรขนาด เส้นผ่าศูนย์กลาง๓๒ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑เว้นแต่มีข้อความบอกราคาว่า ๒๐ บาท๖.เหรียญกษาปณ์โลหะสีขาว(ทองแดงผสมนิกเกิล) ราคายี่สิบบาทหนักเหรียญละ ๑๕ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๒ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์ทองคำ ชนิด ๑เว้นแต่มีข้อความบอกราคาว่า ๒๐ บาท๗.เหรียญกษาปณ์โลหะสองสี(สีขาวและสีทอง) ราคาสิบบาทหนักเหรียญละ ๘.๕ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรสลับเรียบขนาด เส้นผ่าศูนย์กลาง๒๖ มิลลิเมตรลวดลาย ด้านหน้ากลางเหรียญมีพระรูปสมเด็จพระนางเจ้าสิริกิติ์ พระบรมราชินีนาถ ทรงผินพระพักตร์ทางเบื้องขวาทรงราชศิราภรณ์เพชร พระกุณฑลเพชรและทรงสร้อยพระศอเพชรทรงฉลองพระองค์ผ้าไทยปักลายทรงสายสะพายและประดับดาราแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์พระอังสาเบื้องซ้ายประดับเหรียญรัตนาภรณ์ รัชกาลที่ ๙ ชั้นที่ ๑ภายในวงขอบเหรียญเบื้องล่างมีข้อความว่า สมเด็จพระนางเจ้าสิริกิติ์พระบรมราชินีนาถด้านหลัง กลางเหรียญมีอักษรพระนามาภิไธย สก ไขว้ภายใต้พระมหามงกุฎและมีลายก้านต่อดอกใบเทศประดับบนดารารัศมีโดยรอบภายในวงขอบเหรียญเบื้องบนมีข้อความว่าเฉลิมพระชนมพรรษา ๗๕ พรรษา ๑๒ สิงหาคม ๒๕๕๐ เบื้องล่างมีข้อความบอกราคาว่า ๑๐ บาท และข้อความว่า ประเทศไทยจึงประกาศให้ทราบทั่วกันส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไปประกาศณ วันที่ ๒๗ กรกฎาคม พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลังโสรศ/จัดทำ๒๓ สิงหาคม ๒๕๕๐ปิยะธิดา/ปรับปรุง๑๑ กันยายน ๒๕๖๑[๑]ราชกิจจานุเบกษา เล่ม ๑๒๔/ตอนพิเศษ ๙๔ ง/หน้า ๘/๘ สิงหาคม ๒๕๕๐